CELEX: 62010CJ0624
Language: mt
Date: 2011-12-15
Title: Sentenza tal-Qorti tal-Ġustizzja (It-Tmien Awla) tal-15 ta' Diċembru 2011. # Il-Kummissjoni Ewropea vs ir-Repubblika Franċiża. # Nuqqas ta' Stat li jwettaq obbligu - Tassazzjoni - Direttiva 2006/112/KE - Artikoli 168, 171, 193, 194, 204 u 214 - Leġiżlazzjoni ta' Stat Membru li tipprevedi l-obbligu għall-bejjiegħ jew għall-fornitur stabbilit barra t-territorju nazzjonali li jaħtar intimat fiskali u li jirreġistra għall-VAT f'dak l-Istat Membru - Leġiżlazzjoni li tippermetti kumpens bejn il-VAT deduċibbli imħallsa mill-bejjiegħ jew mill-fornitur stabbilit barra t-territorju nazzjonali u dik miġbura minnu f'isem u għan-nom tal-klijenti tiegħu. # Kawża C-624/10.

Sentenza tal-Qorti tal-Ġustizzja (It-Tmien Awla) tal-15 ta’ Diċembru 2011 – Il‑Kummissjoni vs Franza
      (Kawża C‑624/10)
      “Nuqqas ta’ Stat li jwettaq obbligu – Tassazzjoni – Direttiva 2006/112/KE – Artikoli 168, 171, 193, 194, 204 u 214 – Leġiżlazzjoni ta’ Stat Membru li tipprevedi l-obbligu għall-bejjiegħ jew għall-fornitur stabbilit barra t-territorju nazzjonali
         li jaħtar rappreżentant fiskali u li jirreġistra għall-VAT f’dak l-Istat Membru – Leġiżlazzjoni li tippermetti tpaċija bejn il-VAT deduċibbli mħallsa mill-bejjiegħ jew mill-fornitur stabbilit barra t-territorju
         nazzjonali u dik miġbura minnu f’isem u għan-nom tal-klijenti tiegħu”
      
      Dispożizzjonijiet fiskali - Armonizzazzjoni tal-liġijiet - Taxxi fuq id-dħul mill‑bejgħ - Sistema komuni ta’ taxxa fuq il-valur
         miżjud - Persuni taxxabbli - Derogi għas-sistema nazzjonali ta’ awtolikwidazzjoni - Leġiżlazzjoni nazzjonali li tipprevedi
         l-obbligu, għall-bejjiegħ jew għall-fornitur stabbilit barra t-territorju tal-Istat Membru kkonċernat, li jaħtar rappreżentant
         fiskali u li jirreġistra għat‑taxxa fuq il-valur miżjud fl-Istat Membru inkwistjoni - Leġiżlazzjoni li barra minn hekk tawtorizza
         lill-imsemmi bejjiegħ jew fornitur ipaċi t-taxxa fuq il-valur miżjud deduċibbli mħallsa ma dik miġbura minnu f’isem u għan-nom
         tal-klijenti tiegħu - Nuqqas ta’ twettiq ta’ obbligu (Direttiva tal-Kunsill 2006/112, Artikoli 168, 171, 193, 194, 204 u 214)
         (ara l-punti 39, 42, 46, 50)
      
      Suġġett
      
         
               Nuqqas ta’ Stat li jwettaq obbligu - Ksur tal-Artikoli 168, 171, 193, 194, 204 u 214 tad-Direttiva tal-Kunsill 2006/112/KE,
                  tat-28 ta’ Novembru 2006, dwar is‑sistema komuni ta’ taxxa fuq il-valur miżjud (ĠU L 347, p. 1) - Leġiżlazzjoni nazzjonali
                  li tipprovdi l-obbligu li jinħatar rappreżentant fiskali mill-bejjiegħ jew mill‑fornitur stabbilit barra t-territorju nazzjonali
                  - Obbligu li jirreġistra għall-VAT - Natura u portata tad-dritt għal tnaqqis.
               
            Dispożittiv
      
         
                  1)
               
               
                  
               
               
                  	Billi tipprovdi fit-Titolu IV tal-Istruzzjoni Amministrattiva 3 A-9-06 Nru 105, tat‑23 ta’ Ġunju 2006, konċessjoni amministrattiva
                     li tidderoga mis‑sistema ta’ awtolikwidazzjoni tat-taxxa fuq il-valur miżjud u li tinvolvi l-ħatra ta’ rappreżentant fiskali
                     mill-bejjiegħ jew mill-fornitur stabbilit barra minn Franza, ir-reġistrazzjoni ta’ dan tal-aħħar għat-taxxa fuq il-valur miżjud
                     fi Franza u t-tpaċija bejn it-taxxa fuq il-valur miżjud deduċibbli li huwa ħallas u dik miġbura għan-nom u f’isem il-klijenti
                     tiegħu, ir-Repubblika Franċiża naqset milli twettaq l-obbligi tagħha taħt id‑Direttiva tal‑Kunsill 2006/112/KE, tat-28 ta’ Novembru 2006,
                     dwar is-sistema komuni ta’ taxxa fuq il-valur miżjud u, b’mod partikolari, l-Artikoli 168, 171, 193, 194, 204 u 214 tagħha.
                  
               
            
         
                  2)
               
               
                  
               
               
                  	Ir-Repubblika Franċiża hija kkundannata għall-ispejjeż.